499.05 REGOLAMENTI DWAR IT-TALJAR TAL-MERKANZIJA L-AVVIŻ LEGALI 307 tal-2010. L-AVVIŻ LEGALI 307 tal-2010. 1. It-titolu ta’ dawn ir-regolamenti hu r-Regolamenti dwar it-Taljar tal-Merkanzija. Tifsir. 2. F’dawn ir-regolamenti, kemm-il darba r-rabta tal-kliem ma teħtieġx xort’oħra- " l-Awtorità " tfisser l-Awtorità għat-Trasport f’Malta mwaqqfa taħt l-Att dwar l-Awtorità għat-Trasport f’Malta u tinkludi lil kull uffiċjal tal-Awtorità awtorizzat bil-miktub mill-imsemmija Awtorità biex jaġixxi minflokha; Kap. 499. Kap. 499. " il-Kontrollur tad-Dwana " tinkludi kull uffiċjal tad-Dipartiment tad-Dwana awtorizzat bil-miktub mill-istess Kontrollur biex jaġixxi minfloku; " il-Ministru " tfisser il-Ministru responsabbli għall-portijiet; "operatur tat-terminal " tfisser persuna li tkun jew awtorizzata jew rikonoxxuta mill-Awtorità bħala dik il-persuna responsabbli għall-ħatt u t-tagħbija tal-merkanzija minn jew fuq bastiment. 3. Talja obbligatorja. L-operatur tat-terminal huwa responsabbli li jaċċerta li ebda merkanzija matinħatt minn jew titgħabba fuq bastiment kemm-il darba dik il-merkanzija ma tkunx ġiettaljata minnu jew taħt l-istruzzjonijiet tiegħu skont id-dispożizzjonijiet ta’ dawn ir-regolamenti: Iżda dan ir-regolament ma japplikax għal: (a) provvisti ta’ bastiment, attrezzatura, tagħmir u għamara li jinħattu minn jew jitgħabbew fuq bastiment li fuqu jkunu ġew użati jew jistgħu jintużaw dawk il-provvisti, attrezzaturi, tagħmir jew għamara; (b) merkanzija li tinġarr bejn il-gżejjer ta’ Malta, Għawdex u Kemmuna; (ċ) merkanzija li tinġarrsfuża; (d) annimali ħajjin; (e) ħut li jinħatt minn jew jitgħabba fuq bastimenti tas-sajd; jew (f) kull xorta oħra ta’ merkanzija li l-Ministru jista’ jeżenta mit-talja r. 4. Produzzjoni tal-karti tat-talja. Kap. 37. Kap. 352. Kap. 499. Il-Kontrollur tad-Dwana jew l-Awtorità jistgħu jeħtieġu lil kull operatur ta’ terminal li jieħu jew iġiegħel li tittieħed it-talja taħt id-dispożizzjonijiet ta’ dawn ir-regolamenti biex jipproduċi kopji ffirmati tal-karti tat-talja dwar kull merkanzija li dak l-operatur ta’ terminal ikun ħatt jew għabba jew ġiegħel li tinħatt jew titgħabba minn jew fuq bastiment u dawk il-kopji għandhom, għall-finijiet tal-Ordinanza tad-Dwana, l-Att dwar Portijiet u Bastimenti, u l-Att dwar l-Awtorità għat-Trasport f’Malta, jitqiesu li jkunu dikjarazzjonijiet dwar il-kwantità u x-xorta tal-merkanzija li tkun inħattet minn jew tgħabbiet fuq dak il-bastiment. 5. L-Awtorità għandha dritt titlob dik l-istatistika dwar il-merkanzija taljata mill-operatur tat-terminal f’dik il-forma li l-Awtorità tista’ tiddeċiedi minn żmien għal żmien. 6. Pieni. Kull persuna jew operatur ta’ terminal li jikser xi waħda mid-dispożizzjonijiet ta’ dawn ir-regolamenti tkun ħatja ta’ reatu teħel, meta tinsab ħatja, multa ta’ mhux inqas minn mitejn euro (€ 200) iżda mhux iżjed minn elfejn euro (€ 2,000). 7. Proċedimenti quddiem il-Qorti tal-Maġistrati. Kap. 9. Proċedimenti għal reat kontra dawn ir-regolamenti jittieħdu fil-Qorti tal-Maġistrati (Malta) jew il-Qorti tal-Maġistrati (Għawdex), skond il-każ, u jimxu skond id-dispożizzjonijiet tal-Kodiċi Kriminali li jirregolaw il-proċedura quddiem dawk il-qrati bħal a qrati ta’ ġudikatura kriminali.